Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 14/15/5511	Žilina, 8.4.2015
EEČ : 2-43-1834-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 80,00 € 
b.	Suma odovzdaná štátu na peňažnú pomoc obetiam trestnej činnosti: 80,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-4/DI-CA-2015.
Dňa 18.10.2014 v čase o 09.35 h riadil osobné motorové vozidlo zn. OPEL ASTRA, evidenčné číslo XXXXX po ceste III/01162, pričom v km 2/0 v obci Kysucký Lieskovec, okr. XXXXX, pri prejazde priameho úseku, v snahe otočiť svoje vozidlo, prehliadol, že je už v tom čase predchádzaný osobným motorovým vozidlom zn. SEAT TOLEDO, ev. číslo XXXXX ktoré riadil vodič XXXXX, v dôsledku čoho došlo k zrážke vozidiel pri ktorej z nedbanlivosti spôsobil XXXXX pomliaždenie hrudníka vpravo stredne ťažkého stupňa, pomliaždenie tváre obojstranne a otras mozgu, ktoré zranenia si vyžiadali práceneschopnosť v  trvaní 12 dní,
	pričom vodič XXXXX svojim konaním porušil ustanovenie § 3 ods. 2 písm. a), § 4 ods. 1 písm. c), § 19 ods. 1, § 22 ods. 1 zákona 8/2009 Z. z. o cestnej premávke   

Odôvodnenie: 
        Poverený príslušník PZ,  ODI XXXXX  uznesením pod sp. zn. ORP-4/DI-CA-2015 dňa 10.01.2015 vzniesol obvinenie XXXXX  pre prečin ublíženia na zdraví podľa § 158  Trestného zákona.

V prípravnom konaní sa obvinený ku spáchaniu trestného činu, ktorý sa mu kladie za vinu, priznal. Škoda poškodenému bola uhradená pri zmierovacom konaní nahlásením poistnej udalosti v zákonnej poisťovni vozidla obvineného.

Skutočnosť uzavretia zmieru medzi obvineným a poškodeným je zrejmá z dohody uzatvorenej dňa 31. 03. 2015 na Okresnom súdu  v Žiline.

Pred samotným rozhodnutím o schválení zmieru bol obvinený vypočutý v rámci mediácie, pričom pri výsluchu uviedol, že spáchal skutok, pre ktorý je stíhaný. Obsahu obvinenia porozumel a je si vedomý dôsledkov schválenia zmieru. So schválením zmieru súhlasí a tento uzatvoril s poškodeným dobrovoľne.

Výšku peňažnej sumy určenej na verejnoprospešné účely som stanovil na 160,--€, pričom  50 % z tejto sumy patrí štátu na peňažnú pomoc poškodeným trestnými činmi a 50 %  Konzultačnému a informačnému centru EDUKOS o.z. so sídlom v Dolnom Kubíne, Ťatliakova 2051/8, číslo účtu: XXXXXedný vo VÚB banke, a.s.

 Pričom  suma 160,-€ bola dňa  02. 04. 2015 poukázaná na účet Krajskej prokuratúry v Žiline č. XXXXX, vedenom v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. Obvinený doposiaľ nebol súdom odsúdený  a ani nebol postihnutý za priestupky.

Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie  je prípustná sťažnosť.

Mgr. Marek Sinčák
prokurátor